**NOTĂ DE FUNDAMENTARE**

|  |
| --- |
| **Secțiunea 1****Titlul proiectului de act normativ** |
| **HOTĂRÂRE A GUVERNULUI** **pentru abrogarea Hotărârii Guvernului nr. 1048/2013 pentru aprobarea Planului de management și a Regulamentului Parcului Natural Porțile de Fier** |
| **Secțiunea a 2-a****Motivul emiterii actului normativ** |
| 2.1. | Sursa proiectului de act normativ | Prezentul proiect de act normativ este necesar datorită modificărilor legislative produse de la data aprobării Hotărârii Guvernului nr. 1048/2013 pentru aprobarea Planului de management și a Regulamentului Parcului Natural Porțile de Fier, publicată în Monitorul Oficial al României, Partea I, nr. 119 și 119 bis din 18 februarie 2014 și până în prezent, cu privire la tipul actului normativ prin care se aprobă planurile de management și regulamentele parcurilor naturale și parcurilor naționale. Astfel, de-a lungul timpului, dispozițiile Ordonanței de urgență a Guvernului nr. 57/2007 privind regimul ariilor naturale protejate, conservarea habitatelor naturale, a florei și faunei sălbatice, aprobată cu modificări și completări prin Legea nr. 49/2011, cu modificările și completările ulterioare, cu privire la modalitatea de aprobare a planurilor de management a parcurilor naturale și naționale au fost modificate de prevederile Ordonanței Guvernului nr. 20/2014 pentru modificarea Ordonanței de urgență a Guvernului nr. 57/2007 privind regimul ariilor naturale protejate, conservarea habitatelor naturale, a florei și faunei sălbatice aprobată prin Legea nr. 73/2015 și de prevederile Ordonanței de urgență a Guvernului nr. 103/2024 privind reorganizarea unor instituții publice din domeniul mediului, apelor și pădurilor, precum și pentru modificarea și completarea unor acte normative.Inițial planurile de management ale parcurilor naturale și naționale se aprobau prin hotărâre a Guvernului, iar ulterior modificărilor ante menționate acestea se aprobă prin ordin al conducătorului autorității publice centrale pentru protecția mediului, apelor și pădurilor. În anul 2013, prin Hotărârea Guvernului nr. 1048/2013 a fost aprobat Planul de management și Regulamentul Parcului Natural Porțile de Fier, publicat Monitorul Oficial al României în data de 18 februarie 2014.Parcul Natural Porțile de Fier este o arie naturală protejată de interes național a cărei administrare se realizează prin structuri de administrare special constituite, conform prevederilor art. 16 alin. (2) și art. 18 alin. (1) lit. b) din Ordonanța de urgență a Guvernului nr. 57/2007, aprobată cu modificări și completări prin Legea nr. 49/2011, cu modificările și completările ulterioare.Administrarea Parcului Natural Porțile de Fier se realizează de către Regia Națională a Pădurilor - Romsilva prin Administrația Parcului Natural Porțile de Fier R.A în baza Contractului de administrare nr. 5214/115/08.10.2014 încheiat între Ministerul Mediului și Schimbărilor Climatice și Regia Națională a Pădurilor - Romsilva și a Actului adițional nr. 1/01.08.2017, respectiv nr. 2/03.01.2024 la contractul de administrare, încheiate între Agenția Națională pentru Arii Naturale Protejate și Regia Națională a Pădurilor - Romsilva, împreună cu Administrația Parcului Natural Porțile de Fier R.A. În baza Contractului menționat anterior, între Regia Națională a Pădurilor - Romsilva și Regia Națională a Pădurilor Romsilva - Administrația Parcului Natural Porțile de Fier R.A. a fost încheiat Contractul de administrare a Parcului Natural Porțile de Fier nr. 144/18744/19.11.2014, modificat prin Actul adițional nr. 1, înregistrat sub nr. 126/16.08.2017 și nr. 3698/07.08.2017.În acest context, pentru aprobarea noului *Plan de management al Parcului Natural Porțile de Fier și al siturilor Natura 2000 ROSCI 0206 Porțile de Fier, ROSPA 0026 Cursul Dunării Baziaș-Porțile de Fier și ROSPA 0080 Munții Almăjului-Locvei* este necesară abrogarea expresă a Hotărârii Guvernului nr. 1048/2013, aceste lucru putându-se realiza doar printr-un act normativ de aceeași nivel sau de nivel superior.  |
| 2.2. | Descrierea situației actuale | Planul de management al unei arii naturale protejate reprezintă documentul care descrie și evaluează situația prezentă a ariei naturale protejate, definește obiectivele, precizează acțiunile de conservare necesare și reglementează activitățile care se pot desfășura pe teritoriul ariilor, în conformitate cu obiectivele de management. Prin Hotărârea Guvernului nr. 1048/2013 s-a aprobat Planul de management și a Regulamentul Parcului Natural Porțile de Fier. Aprobarea s-a realizat în baza unei descrieri și evaluări a Parcului Natural Porțile de Fier, realizată în perioada anterioară aderării României la Uniunea Europeană și în perioada imediat următoare. În paralel cu elaborarea planului de management, ca urmare a obligațiilor ce au decurs din procesul de aderare la Uniunea Europeană, România a avut obligația de a constitui rețeaua ecologică Natura 2000, prin desemnarea ariilor de protecție specială avifaunistică, conform prevederilor Directivei 2009/147/CE Parlamentului European și a Consiliului din 30 noiembrie 2009 privind conservarea păsărilor sălbatice (Directiva Păsări), și a siturilor de importanță comunitară conform prevederilor Directivei 92/43/CEE a Consiliului din 21 mai 1992 privind conservarea habitatelor naturale și a speciilor de faună și floră sălbatică, versiunea consolidată (Directiva Habitate) și a Tratatului de aderare la Uniunea Europeană.În acest context, în urma studiilor derulate la nivel național, pe suprafața parcului au fost identificate și declarate noi arii naturale protejate de interes comunitar, respectiv situl de importanță comunitară ROSCI0206 Porțile de Fier, instituit prin Ordinul ministrului mediului și dezvoltării durabile nr. 1964/2007 privind instituirea regimului de arie naturală protejată a siturilor de importanță comunitară, ca parte integrantă a rețelei ecologice europene Natura 2000 în România, cu modificările ulterioare și ariile de protecție specială avifaunistică ROSPA0026 Cursul Dunării Baziaș - Porțile de Fier și ROSPA0080 Munții Almăjului - Locvei instituite prin Hotărârea Guvernului nr. 1284/2007 privind declararea ariilor de protecție specială avifaunistică ca parte integrantă a rețelei ecologice europene Natura 2000 în România, cu modificările ulterioare.De asemenea, în baza Legii nr. 5/1991 pentru aderarea României la Convenția asupra zonelor umede, de importanță internațională, în special ca habitat al pasărilor acvatice a fost desemnată zona umedă de importanță internațională Parcul Natural Porțile de Fier (sit Ramsar), arie naturală protejată de interes internațional, care a fost inclusă în lista Convenției Ramsar la data de 05.03.2009, poziția 1946. În luna octombrie 2023 situl Ramsar Parcul Natural Porțile de Fier, împreună cu situl Ramsar Djerdap din Serbia, a devenit sit Ramsar transfrontalier.Ca urmare a desemnării acestor noi arii protejate precum și a regimului de management pe care acestea îl presupun, se impune ca planul de management să asigure măsuri adecvate pentru speciile și habitatele de interes comunitar, internațional și național. De asemenea, datorită existenței diferitelor categorii de arii naturale protejate este necesară realizarea unui singur plan de management adaptat situației existente, care să asigure armonizarea și integrarea tuturor măsurilor de management.Mai mult, în cursul anului 2014, Ministerul Mediului, Apelor și Pădurilor a încheiat un nou contract de administrare cu Regia Națională a Pădurilor Romsilva, aceasta din urmă, prin Administrația Parcului Natural Porțile de Fier preluând în administrare și cele trei situri natura 2000, respectiv situl de importanță comunitară ROSCI0206 Porțile de Fier și ariile de protecție specială avifaunistică ROSPA0026 Cursul Dunării Baziaș - Porțile de Fier și ROSPA0080 Munții Almăjului - Locvei. Analiza GIS a limitelor, arată că Parcul Natural Porțile de Fier se suprapune într-o proporție de 97,97% cu situl de importanță comunitară ROSCI0206 Porțile de Fier, într-o proporție de 8,06 % cu aria de protecție specială avifaunistică ROSPA0026 Cursul Dunării Baziaș - Porțile de Fier și într-o proporție de 91,91 % cu aria de protecție specială avifaunistică ROSPA0080 Munții Almăjului - Locvei. De asemenea, situl Ramsar (zona umedă de importanță internațională) Parcul Natural Porțile de Fier se suprapune în proporție de 100 % cu Parcul Natural Porțile de Fier.Administratorul ariilor naturale protejate sus-menționate are obligația realizării unui singur plan de management, conform prevederilor art. 4.1 lit. n) din Contractul de Administrare nr. 5214/115/08..10.2014, precum și normelor aprobate în baza Ordonanței de urgență a Guvernului nr. 57/2007, cu modificările și completările ulterioare, prin Ordinul ministrului mediului, apelor și pădurilor nr. 1822/2020 pentru aprobarea Metodologiei de atribuire în administrare a ariilor naturale protejate, prevăzute în Anexa, cap II - Atribuirea în administrare a ariilor naturale protejate, la art. 5 alin. (5) care stipulează următoarele: „În cazul suprapunerii ariilor naturale protejate care nu necesită structuri de administrare special constituite cu ariile naturale protejate care necesită structuri de administrare special constituite, administrarea se asigură de către structurile de administrare ale acestora, cu realizarea unui singur plan de management, astfel încât în zonele de suprapunere să existe o corelare a măsurilor de conservare, ținând cont de respectarea categoriei celei mai restrictive de management.“De la data aderării nu au fost aprobate prin Ordin al conducătorului autorității publice centrale pentru protecția mediului, apelor și pădurilor alte planuri de management pentru SCI-ul și SPA-ul anterior menționate.Astfel, ținând cont de cele de mai sus, planul de management care face obiectul Hotărârii Guvernului nr. 1048/2013 nu mai este corespunzător din punct de vedere al cerințelor de management necesare administrării unitare a tuturor categoriilor de arii naturale protejate suprapuse pe suprafața respectivă, precum și din punct de vedere a obligațiilor României în raport cu cerințele legislației comunitare în domeniul naturii care prevăd că în termen de maxim 6 ani de la desemnare, siturile de importanță comunitară trebuie să dispună de măsuri de conservare și să se declare ca arii speciale de conservare. În România, stabilirea măsurilor de conservare pentru habitate și speciile de interes comunitar pentru care siturile respective au fost desemnate se face prin planurile de management.Planul de management aprobat prin Hotărârea Guvernului nr. 1048/2013 s-a bazat pe situația existentă la momentul anterior aprobării acestuia și nu reflectă situația actuală, mai ales în privința speciilor și habitatelor de interes comunitar și al stării lor de conservare. În acel moment nu s-a avut la bază evaluarea tuturor ariilor protejate suprapuse (parc natural, sit Ramsar, sit de importanță comunitară, arii de protecție specială avifaunisitică), care au regim de management diferențiat, planul nu definește obiectivele de conservare specifice siturilor Natura 2000, prin urmare nu asigură integrarea măsurilor de management adecvate specifice noilor situri desemnate sau integrate, în scopul evitării deteriorării habitatelor și a speciilor pentru care zonele au fost desemnate.Așadar, a fost necesară revizuirea planului de management, fapt care s-a realizat de către administrația Parcului Naturale Porțile de Fier, pe baza activităților realizate de experții proprii, precum și pe baza rezultatelor de cercetare și de monitorizare din cadrul mai multor proiecte cu finanțare din partea Comisiei Europene și a altor mecanisme de finanțare, printre care: RNP Romsilva- Administrația Parcului Natural Porțile de Fier R.A. – garant al unui sistem adecvat de management al biodiversității”, proiect finanțat din Fondul European de Dezvoltare Regională, 2012-2015, care a inclus activități de elaborare a ”*Studiului privind starea de conservare a speciilor de păsări din arealul ROSPA0026 Cursul Dunării Baziaș-Porțile de Fier*”, a *Studiului privind cartografierea habitatelor de pe teritoriul Parcului Natural Porțile de Fier***”,** ”Improving the conservation status for the priority species and habitats in the Iron Gates wetlands” (2011-2015), proiect finanțat prin programul LIFE Natura+, ”Măsuri de conservare a ecosistemelor de pădure și de zone umede din arealul parcului Natural Porțile de Fier” (2015-2017), proiect finanțat prin EEA Grants, care a inclus servicii de *”Cartografiere și evaluare a stării de conservare a ecosistemelor de pădure și de zone umede din arealul Parcului Natural Porțile de Fier*”, ”Măsuri active de protecție și conservare a biodiversității și peisajului din arealul Parcului Natural Porțile de Fier”, finanțat prin Fondul European de Dezvoltare Regională, care a inclus servicii de *„Cartografiere și descriere a limitelor zonelor de protecție integrală din arealul Parcului Natural Porțile de Fier*” (2021), proiect finanțat prin Fondul European de Dezvoltare Regională, ”Sprijinirea conectivității ecologice în regiunea Dunării prin conectarea siturilorNatura2000 de-a lungul Coridorului Verde, finanțat prin Interreg Transnational Programme, în cadrul căruia au fost implementate activități pentru identificarea barierelor și stabilirea unor principii regionale pentru implementarea coridoarelor ecologice.Față de cele semnalate, trebuie amintit faptul că prin modificările legislative care au fost aduse de-a lungul timpului art. 21 alin. (1) din Ordonanța de urgență a Guvernului nr. 57/2007, aprobată cu modificări și completări prin Legea nr. 49/2011, cu modificările și completările ulterioare, un plan de management se aprobă în prezent prin ordin al conducătorului autorității publice centrale pentru protecția mediului, apelor și pădurilor reglementare diferită de cea care a fost în vigoare la momentul adoptării Hotărârii Guvernului nr. 1048/2013.Ținând cont de faptul că toate modificările și completările mai sus menționate vizează cea mai mare parte a Hotărârii Guvernului nr.1048/2013, astfel cum dispun prevederile art. 14 alin. (1) din Legea nr. 24/2000 privind normele de tehnică legislativă pentru elaborarea actelor normative, republicată, cu modificările și completările ulterioare, arată că *„reglementările de același nivel și având același obiect se cuprind, de regulă, într-un singur act normativ”,* precum și prevederile art. 61 alin. (1) din același act normativ care statuează că *„modificarea sau completarea unui act normativ este admisă numai dacă nu se afectează concepția generală ori caracterul unitar al acelui act sau dacă nu privește întreaga ori cea mai mare parte a reglementării în cauză; în caz contrar actul se înlocuiește cu o nouă reglementare, urmând să fie în întregime abrogat”,* aprobarea unui nou plan de management care să reflecte situația actuală trebuie să se facă prin ordin al ministrului, rezultând în mod clar și fără echivoc că Hotărârea Guvernului nr. 1048/2013 nu-și mai poate produce efectele pentru care a fost adoptată și prin urmare se impune abrogarea sa.Mai mult, Hotărârea Guvernului nr. 1048/2013 a fost publicată în Monitorul Oficial, Partea I, nr. 119 și 119 bis din 18 februarie 2014 și, în conformitate cu prevederile acesteia, planul de acțiune a fost prevăzut pentru o perioadă de 5 ani, urmând ca după această dată să se stabilească un nou plan de acțiune. |
| 2.3. | Schimbări preconizate | Proiect de act normativ vizează abrogarea Hotărârii Guvernului nr. 1048/2013 pentru aprobarea Planului de management și a Regulamentului Parcului Natural Porțile de Fier, precum și pentru instituirea unor măsuri în domeniul managementului Parcului Natural Porțile de Fier.Astfel, se creează cadrul legal de aprobare prin ordin de ministru Planul de management al Parcului Natural Porțile de Fier și al siturilor Natura 2000 ROSCI0206 Porțile de Fier, ROSPA0026 Cursul Dunării Baziaș-Porțile de Fier și ROSPA0080 Munții Almăjului-Locvei, plan rezultat ca urmare a activităților și proiectelor derulate de Administrația Parcului Natural Porțile de Fier R.A.Ținând cont de prevederile Ordonanței de urgență a Guvernului nr. 57/2007, aprobată cu modificări și completări prin Legea nr. 49/2011, cu modificările și completările ulterioare, precum și de faptul că planul de management aprobat prin Hotărârea Guvernului nr. 1048/2013 nu asigură integrarea măsurilor de management adecvate specifice sitului de importanță comunitară ROSCI0206 Porțile de Fier, și nici cele specifice ariilor de protecție specială avifaunistică ROSPA0026 Cursul Dunării Baziaș - Porțile de Fier și ROSPA0080 Munții Almăjului - Locvei, rezultă că prin prevederile Hotărârii Guvernului nr. 1048/2013 nu se asigură evitarea deteriorării stării de conservare a speciilor și habitatelor de interes comunitar pentru care acestea au fost desemnate.Astfel, planul de management aprobat prin Hotărârea Guvernului nr. 1048/2013, prin conținutul lui care descrie și evaluează situația ariei naturale protejate, definește obiectivele, precizând acțiunile de conservare necesare și reglementează activitățile care se pot desfășura pe teritoriile ariilor, în conformitate cu obiectivele de management, la un moment anterior desemnării siturilor Natura 2000, nu mai corespunde situației actuale, mai ales în privința speciilor și habitatelor de interes comunitar.Prin aprobarea noului Plan de management al Parcului Natural Porțile de Fier și al siturilor Natura 2000 ROSCI0206 Porțile de Fier, ROSPA0026 Cursul Dunării Baziaș-Porțile de Fier și ROSPA0080 Munții Almăjului-Locvei se asigură un management corespunzător al biodiversității, respectiv al speciilor și habitatelor de interes conservativ din ariile naturale protejate Parcul Natural Porțile de Fier, siturile Natura 2000 ROSCI0206 Porțile de Fier, ROSPA0026 Cursul Dunării Baziaș - Porțile de Fier și ROSPA0080 Munții Almăjului-Locvei și sitului Ramsar Parcul Natural Porțile de Fier. Procesul de elaborare al noului plan de management integrat a vizat evaluarea zonei din punct de vedere al mediului abiotic: identificarea formelor de proprietate asupra terenurilor, a regimului de administrare și a folosinței terenurilor din ariile naturale protejate; analiza mediului fizic - geologie, geomorfologie, hidrologie, climă și soluri; evaluarea elementelor de biodiversitate: inventarierea, cartarea, evaluarea stării de conservare, identificarea amenințărilor actuale și potențiale și stabilirea măsurilor de conservare pentru speciile și habitatele forestiere din ariile protejate vizate de plan; evaluarea impactului antropic asupra siturilor analizate; stabilirea obiectivelor de management, elaborarea măsurilor de gospodărire pentru îndeplinirea obiectivelor și planificarea acestora în timp și spațiu; elaborarea planului de acțiune etc.Astfel, pentru a crea cadrul legal pentru un management adecvat cu scopul și regimul de management al categoriilor de arii protejate vizate de planul de management și în mod special conformarea cu cerințele legale stabilite de UE, se impune abrogarea Hotărârii Guvernului nr. 1048/2013 și implicit, crearea bazei pentru elaborarea și promovarea unui nou plan de management integrat, conform cerințelor legale prevăzute în legislația comunitară, precum și cu temeiul legal instituit de prevederile art. 21 alin. (21) din Ordonanța de urgență a Guvernului nr. 57/2007, aprobată cu modificări și completări prin Legea nr. 49/2011, cu modificările și completările ulterioare. Totodată, necesitatea adoptării prezentului act normativ de abrogare a Hotărârii Guvernului nr. 1048/2013, derivă și din cerința de evitare a paralelismelor legislative și asigurarea unui management eficient al Parcului Natural Porțile de Fier și siturile Natura 2000 ROSCI0206 Porțile de Fier, ROSPA0026 Cursul Dunării Baziaș - Porțile de Fier și ROSPA0080 Munții Almăjului - Locvei, adoptarea unui nou plan de management integrat care să includă măsuri de conservare specifice siturilor Natura 2000, integrate conform prevederilor legale cu cele specifice parcului natural, precum și o descriere și o evaluare a situației prezente a tuturor categoriilor de arii naturale protejate care se regăsesc în zonă. Aprobarea noului plan de management integrat al Parcului Natural Porțile de Fier și al siturilor Natura 2000 ROSCI0206 Porțile de Fier, ROSPA0026 Cursul Dunării Baziaș - Porțile de Fier și ROSPA0080 Munții Almăjului - Locvei cu măsuri adecvate privind siturile Natura 2000 reprezintă obligație legală ce va contribui la îndeplinirea prevederilor legislative comunitare, respectiv art. 4.4 și 6.1 din Directiva Habitate. Fără un plan de management aprobat, situl de importanță comunitară ROSCI0206 Porțile de Fier nu poate fi desemnat arie specială de conservare, așa cum prevede Directiva Habitate și nici nu poate fi asigurată starea de conservare favorabilă a habitatelor și speciilor de interes comunitar. Prezentul proiect de act normativ include dispoziții tranzitorii, stabilite până la intrarea în vigoare a noului plan de management. Acestea au fost instituite deoarece administrația parcului a emis avize, a încheiat contracte, protocoale în baza prevederilor Regulamentului Parcului Natural Porțile de Fier prevăzut în anexa nr. 2 a Hotărârii Guvernului nr. 1048/2013. Astfel, pentru asigurarea menținerii raporturilor și situațiilor juridice născute în temeiul acestei hotărâri au fost stabilite dispoziții tranzitorii care să le reglementeze, acestea sunt instituite în cadrul art. 2 al proiectului de act normativ. De asemenea, pentru evitarea creării unui vid legislativ a fost instituită dispoziția prevăzută la art. 4 din proiectul de hotărâre a Guvernului, prin care se reglementează faptul că intrarea în vigoare a acestei hotărâri de Guvern se va face în termen de 30 de zile de la data publicării acesteia în Monitorul Oficial, perioadă în care se va elabora și promova proiectul de ordin al conducătorului autorității publice centrale pentru protecția mediului, apelor și pădurilor privind aprobarea integrat al Parcului Natural Porțile de Fier și al siturilor Natura 2000 ROSCI0206 Porțile de Fier, ROSPA0026 Cursul Dunării Baziaș - Porțile de Fier și ROSPA0080 Munții Almăjului - Locvei. |
| 2.4. | Alte informații | Nu au fost identificate. |
| **Secțiunea a 3-a****Impactul socioeconomic** |
| 3.1. | Descrierea generală a beneficiilor și costurilor estimate ca urmare a intrării în vigoare a actului normativ | Proiectul de act normativ nu se referă la acest subiect. |
| 3.2. | Impactul social | Proiectul de act normativ nu se referă la acest subiect. |
| 3.3. | Impactul asupra drepturilor și libertăților fundamentale ale omului | Proiectul de act normativ nu se referă la acest subiect. |
| 3.4. | Impactul macroeconomic | Proiectul de act normativ nu se referă la acest subiect. |
| 3.4.1. | Impactul asupra economiei și asupra principalilor indicatori macroeconomici | Proiectul de act normativ nu se referă la acest subiect. |
| 3.4.2. | Impactul asupra mediului concurențial și domeniul ajutoarelor de stat | Proiectul de act normativ nu se referă la acest subiect. |
| 3.5. | Impactul asupra mediului de afaceri | Proiectul de act normativ nu se referă la acest subiect. |
| 3.6. | Impactul asupra mediului înconjurător | Evaluarea impactului asupra mediului se realizează de către autoritatea competentă în domeniu. Agenția pentru Protecția Mediului Caraș - Severin a emis Decizia de încadrare a etapei nr. 71/23.03.2022 pentru „Plan de management al Parcului Natural Porțile de Fier și al siturilor Natura 2000 ROSCI 0206 Porțile de Fier, ROSPA 0026 Cursul Dunării Baziaș-Porțile de Fier și ROSPA 0080 Munții Almăjului-Locvei”. |
| 3.7. | Evaluarea costurilor și beneficiilor din perspectiva inovării și digitalizării | Proiectul de act normativ nu se referă la acest subiect. |
| 3.8. | Evaluarea costurilor și beneficiilor din perspectiva dezvoltării durabile | Proiectul de act normativ nu se referă la acest subiect. |
| 3.9. | Alte informații | Nu au fost identificate. |
| **Secțiunea a 4-a****Impactul financiar asupra bugetului general consolidat atât pe termen scurt, pentru anul curent, cât și pe termen lung (pe 5 ani), inclusiv informații cu privire la cheltuieli și venituri** |
| - în mii lei (RON) –  |
| Indicatori | Anulcurent | Următorii patru ani | Media pe cinci ani |
| 1 | 2 | 3 | 4 | 5 | 6 | 7 |
| 4.1. Modificări ale veniturilor bugetare, plus/minus, din care: | - | - | - | - | - | - |
| a) buget de stat, din acesta:(i) impozit pe profit(ii) impozit pe venit | - | - | - | - | - | - |
| b) bugete locale(i) impozit pe profit | - | - | - | - | - | - |
| c) bugetul asigurărilor sociale de stat:(i) contribuții de asigurări | - | - | - | - | - | - |
| d) alte tipuri de venituri(se va menționa natura acestora) | - | - | - | - | - | - |
| 4.2. Modificări ale cheltuielilor bugetare, plus/minus, din care: | - | - | - | - | - | - |
| a) buget de stat, din acesta:(i) cheltuieli de personal(ii) bunuri și servicii | - | - | - | - | - | - |
| b) bugete locale:(i) cheltuieli de personal(ii) bunuri și servicii | - | - | - | - | - | - |
| c) bugetul asigurărilor sociale de stat:(i) cheltuieli de personal(ii) bunuri și servicii | - | - | - | - | - | - |
| d) alte tipuri de cheltuieli(se va menționa natura acestora) | - | - | - | - | - | - |
| 4.3. Impact financiar, plus/minus, din care: | - | - | - | - | - | - |
| a) buget de stat | - | - | - | - | - | - |
| b) bugete locale | - | - | - | - | - | - |
| 4.4. Propuneri pentru acoperirea creșterii cheltuielilor bugetare | - | - | - | - | - | - |
| 4.5. Propuneri pentru a compensa reducerea veniturilor bugetare | - | - | - | - | - | - |
| 4.6. Calcule detaliate privind fundamentarea modificărilor veniturilor și/sau cheltuielilor bugetare | - | - | - | - | - | - |
| 4.7. Prezentarea, în cazul proiectelor de acte normative a căror adoptare atrage majorarea cheltuielilor bugetare, a următoarelor documente: | - | - | - | - | - | - |
| a) fișa financiară prevăzută la art. 15 din Legea nr. 500/2002 privind finanțele publice, cu modificările și completările ulterioare, însoțită de ipotezele și metodologia de calcul utilizate;b) declarație conform căreia majorarea de cheltuială respectivă este compatibilă cu obiectivele și prioritățile strategice specificate în strategia fiscal-bugetară, cu legea bugetară anuală și cu plafoanele de cheltuieli prezentate în strategia fiscal-bugetară. | - | - | - | - | - | - |
| 4.8. Alte informații | În cazul neaprobării prezentului proiect de act normativ de abrogare a Hotărârii Guvernului nr. 1048/2013, Ministerul Mediului, Apelor și Pădurilor nu va putea aproba noul plan de management integrat elaborat conform prevederilor legale în vigoare, iar statul român nu va putea să-și îndeplinească obligațiile ce rezultă din implementarea Directivei Habitate. Astfel, cazul neaprobării prezentului proiect de act normativ, România riscă sancțiuni din partea CE, care poate propune CJUE o sumă minimă forfetară de 1.636.000 Euro și penalități cominatorii de 1.754,4 - 105.264 Euro/zi de întârziere, conform Comunicării Comisiei C/2025/1481 de modificarea metodei de calcul pentru sancțiunile financiare propuse de Comisie în cadrul procedurilor de constatare a neîndeplinirii obligațiilor în fața Curții de Justiție a Uniunii Europene.  |
| **Secțiunea a 5-a****Efectele proiectului de act normativ asupra legislației în vigoare** |
| 5.1. | Măsuri normative necesare pentru aplicarea prevederilor proiectului de act normativ | Proiectul de act normativ nu se referă la acest subiect. |
| 5.2. | Impactul asupra legislației în domeniul achizițiilor publice | Proiectul de act normativ nu se referă la acest subiect. |
| 5.3. | Conformitatea proiectului de act normativ cu legislația UE (în cazul proiectelor ce transpun sau asigură aplicarea unor prevederi de drept UE). | Proiectul de act normativ nu se referă la acest subiect. |
| 5.3.1. | Măsuri normative necesare transpunerii directivelor UE | Proiectul de act normativ nu se referă la acest subiect. |
| 5.3.2. | Măsuri normative necesare aplicării actelor legislative ale UE | Proiectul de act normativ nu se referă la acest subiect. |
| 5.4. | Hotărâri ale Curții de Justiție a Uniunii Europene  | În data de 02.07.2020, Comisia Europeană a declanșat împotriva României o procedură de infringement referitoare la punerea necorespunzătoare în aplicare a Directivei 92/43/CEE privind conservarea habitatelor naturale și a speciilor de faună și floră sălbatică (cauza 2020/2238). În cadrul aceste proceduri de infringement, Comisia Europeană a transmis în data de 18.06.2025, Avizul motivat adresat României în temeiul articolului 258 din Tratatul privind funcționarea Uniunii Europene având în vedere neîndeplinirea obligațiilor care decurg din Directiva 92/43/CEE a Consiliului din 21 mai 1992 privind conservarea habitatelor naturale și a speciilor de faună și floră sălbatică, înregistrat cu nr.INFR(2020)2238 C(2025)3346 final, situl de importanță comunitară ROSCI0206 Porțile de Fier, fiind indicat în Avizul motivat, ca fiind unul dintre siturile pentru care nu s-a adoptat plan de management, abrogarea Hotărârii de Guvern nr. 1048/2013 și adoptarea noului *Plan de management al Parcului Natural Porțile de Fier și al siturilor Natura 2000 ROSCI0206 Porțile de Fier, ROSPA0026 Cursul Dunării Baziaș-Porțile de Fier și ROSPA0080 Munții Almăjului-Locvei*, fiind o condiție *sine-qua-non* pentru rezolvarea procedurii de infringement. |
| 5.5. | Alte acte normative și/sau documente internaționale din care decurg angajamente asumate  | Proiectul de act normativ nu se referă la acest subiect. |
| 5.6. | Alte informații | Nu au fost identificate. |
| **Secțiunea a 6-a****Consultările efectuate în vederea elaborării proiectului de act normativ** |
| 6.1. | Informații privind neaplicarea procedurii de participare la elaborarea actelor normative | Proiectul de act normativ nu se referă la acest subiect. |
| 6.2. | Informații privind procesul de consultare cu organizații neguvernamentale, institute de cercetare și alte organisme implicate | Proiectul de act normativ nu se referă la acest subiect. |
| 6.3. | Informații despre consultările organizate cu autoritățile administrației publice locale | Proiectul de act normativ nu se referă la acest subiect. |
| 6.4. | Informații privind puncte de vedere/opinii emise de organisme consultative constituite prin acte normative | Proiectul de act normativ nu se referă la acest subiect. |
| 6.5. | Informații privind avizarea de către: a) Consiliul Legislativ b) Consiliul Suprem de Apărare a Țării c) Consiliul Economic și Social d) Consiliul Concurenței e) Curtea de Conturi  | Proiectul de act normativ va fi avizat de Consiliul Legislativ și Consiliul Economic și Social |
| 6.6. | Alte informații  | Nu au fost identificate. |
| **Secțiunea a 7-a****Activități de informare publică privind elaborarea și implementarea****proiectului de act normativ** |
| 7.1. | Informarea societății civile cu privire la elaborarea proiectului de act normativ | În elaborarea proiectului de act normativ a fost îndeplinită procedura prevăzută de Legea nr. 52/2003 privind transparența decizională, republicată, cu modificările ulterioare.Proiectul de act normativ a fost postat pe site-ul instituției, la secțiunea „Transparență” în data de .......... |
| 7.2. | Informarea societății civile cu privire la eventualul impact asupra mediului în urma implementării proiectului de act normativ, precum și efectele asupra sănătății și securității cetățenilor sau diversității biologice | Proiectul de act normativ nu se referă la acest subiect. |
| **Secțiunea a 8-a****Măsuri de implementare** |
| 8.1. | Măsuri de punere în aplicare a proiectului de act normativ  | Proiectul de act normativ nu se referă la acest subiect. |
| 8.2. | Alte informații  | Nu au fost identificate. |

Față de cele prezentate, a fost elaborat proiectul de ***Hotărâre a Guvernului pentru abrogarea Hotărârii Guvernului nr. 1048/2013 pentru aprobarea Planului de management și a Regulamentului Parcului Natural Porțile de Fier***care în forma prezentată a fost avizat de ministerele interesate și de Consiliul Legislativ și pe care-l supunem spre adoptare.

**MINISTRUL MEDIULUI, APELOR ȘI PĂDURILOR**

**DIANA-ANDA BUZOIANU**

**AVIZĂM:**

|  |
| --- |
| **VICEPRIM-MINISTRU,** **MINISTRUL APĂRĂRII NAȚIONALE****LIVIU-IONUȚ MOȘTEANU** |
| **MINISTRUL TRANSPORTURILOR ȘI INFRASTRUCTURII** **CIPRIAN-CONSTANTIN ȘERBAN** | **MINISTRUL DEZVOLTĂRII, LUCRĂRILOR PUBLICE ȘI ADMINISTRAȚIEI****CSEKE ATTILA – ZOLTÁN** |
| **MINISTRUL AGRICULTURII ȘI DEZVOLTĂRII RURALE****FLORIN - IONUȚ BARBU** | **MINISTRUL AFACERILOR****EXTERNE****OANA-SILVIA ȚOIU** |
| **MINISTRUL CULTURII****DEMETER ANDRÁS ISTVÁN** | **MINISTRUL ENERGIEI** **BOGDAN-GRUIA IVAN** |
| **MINISTRUL ECONOMIEI, DIGITALIZĂRII, ANTREPRENORIATULUI ȘI TURISMULUI****RADU-DINEL MIRUȚĂ** | **MINISTRUL JUSTIȚIEI****RADU MARINESCU** |